  Анжелика Тихонова корреспондент 23-тӥ коньывуонэ Грак, Дэбес, Юкаменск, Кияса ёросъёсысь калыклы мерлыко юрттэт сётонъя центъёслы мӧйыосты Удмуртиысь эмъюртъёсы нуллон понна нимысьтыз транспортлэсь устонъёссэс сётӥзы. Сӥё-дано ужрадэ ивортодэтъя «Удмуртия» агентстволэн корреспондентэз но вуылӥз. Азьвыл 21 центрлы автомобильёс сётӥзы вал ини Машинаос гуртъёсын улӥсь 65 ареслэсь мӧйы муртъёсты диспансеризацие яке ватсаса эскеронъёс ортчыны нуллон понна чакламын. Нимысьтыз транспортэз федерал коньдэтысь уксёен «Старшее поколение» ӵектос улсын басьтӥзы. Со Россилэн азьмуртэныз Владимир Путинэн кичӧлтэм «Демография» йӧскалык ӵектосэ пыре. «ГАЗ» машиналэн инъетаз лэсьтэм полноприводной транспортын 8 адямилы интыез, огез соос пӧлысь – коляскаен ветлӥсь сӧсыр муртлы. Озьы ик машинаын коляскаез пыртыны но поттыны ӝутонэз вань Ӟечлыко автомобильёс мерлыко ужасьёслы ужзэс умойгес быдэстыны луонлык сётозы. Кызьы вераз ивортодэтъя «Удмуртия» агентстволэн корреспондентэзлы  Грак ёросысь калыклы мерлыко юрттэт сётонъя центрын ужась но туала транспортлэн вуоно руль бергатӥсез Евгений Радыгин, азьвыл коляскаен ветлӥсь мӧйыосты ёрос эмъюртэ вуттон понна соосты машинае ки вылаз ӝутыса пуктылӥз. Усьтонъёсты сӥё-дано сётон азьын Евгений машинаез сак учкиз но коляскаосты ӝутонлы туж шумпотӥз. Абдрамын, таӵе техника сёто шуыса. <…> Туж кулэ луись машина Евгений Радыгин, Грак ёросысь калыклы мерлыко юрттэт сётонъя центрын ужасьГрак ёросын 65 ареслэсь мӧйы 1 сюрс 335 адями улэ. Туэ пӧсьтолэзьысен соосты диспансеризацие Алнаш ёросысь нимысьтыз машинаен нуллыны кутскизы – отчы машина вазьгес вуиз. Тазалыксэс эскеронъёсты 50 арлыдоос ортчизы, матысь дыре выль машинаен мукетъёссэ но эмъюртэ вуттозы. Песянайёс но песятайёс али гинэ валаны кутско, дыр, ай та акция огпол гинэ ӧвӧл, табере ялан тазьы луоз шуыса. Нош соос понна со туж кулэ маке Светлана Балобанова, Грак ёросысь калыклы мерлыко юрттэт сётонъя центрлэн кивалтӥсез   Удмуртиысь кивалтэтлэн тӧроезлэн воштӥсез Анастасия Муталенко шыръям коньдонлы луыса ар пумозь эшшо одӥг та выллем машина басьтозы шуыса ивортӥз. Ми ватсаса басьтыны но Дэри ёросэ сётыны чакласьком, малы ке шуоно ёрос бадӟым, эшшо ик туж умойтэм интыяськемын Анастасия Муталенко, Удмуртиысь кивалтэтлэн тӧроезлэн воштӥсезЙӧскалык ӵектосъя нимысьтыз транспорт басьтон понна оглом 39 миллион 500 сюрс манет висъязы. Машинаын ваньмыз каньыл но умой мед луозы шуыса тупатэмын. Озьы ке но, ужрадэ пыриськисьёс транспортэ пуксьыны лёгетлэн ӝуждалаез туж ик умой ӧвӧл шуыса пусйизы. Дилер дась, малпасько, ми лёгэтъя куронэз быдэстом, ваньмыз котькуд адямилы чебер но умой мед луоз шуыса Татьяна Чуракова, Удмуртиысь мерлыко политикая но ужъя министрЧаклам радлыкъя, нимысьтыз транспорт гуртъёсысь мӧйы муртъёсты эмъюртэ арняяз ӧжытсэ кык пол нуллыны кулэ. Но министр пусйиз, машинаос калыклэн кулэяськемзыя поталозы шуыса. Эмъюртэ мынӥсь арлыдоосты мерлыко юрттэт сётонъя центрысь ӧнерчиос келяса ветлозы.  Тегъёс: Ижкар Удмуртия тыриськонъёс тазалыкезутён Мерлыкополитикаяноужъяминистерство арлыдоос 100ар  